Source: https://www.epi.sk/zz/1987-38
Timestamp: 2020-08-04 10:30:13+00:00

Document:
38/1987 Zb. Vyhláška Ministerstva školstva Slovenskej socialistickej republiky o ukončovaní štúdia na stredných ... | Aktuálne znenie
Hľadaj v 38/1987 ×
38/1987 Zb.
Vyhláška č. 38/1987 Zb.Vyhláška Ministerstva školstva Slovenskej socialistickej republiky o ukončovaní štúdia na stredných školách a o ukončovaní prípravy v osobitných odborných učilištiach
(v znení č. 41/1990 Zb.)
Čiastka 8/1987
Platnosť od 30.04.1987 do31.03.1991
Zrušený 102/1991 Zb.
Maturitná skúška (§ 4 - § 17)
z 28. apríla 1987
o ukončovaní štúdia na stredných školách a o ukončovaní prípravy v osobitných odborných učilištiach
Ministerstvo školstva Slovenskej socialistickej republiky ustanovuje podľa § 25 ods. 7 a § 32 ods. 5 zákona č. 29/1984 Zb. o sústave základných a stredných škôl (školský zákon) a po dohode s Ministerstvom zdravotníctva Slovenskej socialistickej republiky podľa § 26 ods. 3 zákona č. 29/1984 Zb.
Táto vyhláška upravuje podmienky a spôsob ukončovania štúdia na stredných školách, ukončovania pomaturitného štúdia, ukončovania odbornej prípravy, ako aj prípravy na výkon jednoduchých činností v osobitných odborných učilištiach.
(1) Štúdium v učebných odboroch stredných odborných učilíšť a odborná príprava v učebných odboroch osobitných odborných učilíšť sa ukončujú záverečnou skúškou.1)
(2) Štúdium v študijných odboroch stredných odborných učilíšť, na gymnáziách a na stredných odborných školách sa ukončuje maturitnou skúškou.2)
(3) Pomaturitné štúdium sa ukončuje záverečnou pomaturitnou skúškou, pomaturitné kvalifikačné štúdium sa ukončuje maturitnou skúškou; pomaturitné štúdium na konzervatóriách, v ktorom sa žiaci zdokonaľujú na kvalifikovaný výkon umeleckého povolania, sa ukončuje absolventskou skúškou.4)
(4) Príprava žiakov osobitných odborných učilíšť na výkon jednoduchých činností5) sa ukončuje jej celkovým zhodnotením.
(1) Záverečná skúška je komplexná skúška, jej účelom je zistiť, ako si žiaci osvojili zručnosti a vedomosti v rozsahu učiva určeného učebnými plánmi a učebnými osnovami učebného odboru a ako sú pripravení používať ich pri činnostiach, ktoré majú vykonávať v povolaní.
(2) Na záverečnej skúške sa overujú zručnosti žiakov, ich schopnosť uplatniť teoretické vedomosti a vypracovať písomnú prípravu na plnenie praktických úloh a celková pripravenosť na výkon príslušných robotníckych povolaní.
(3) Podmienkou na vykonanie záverečnej skúšky je úspešné ukončenie posledného ročníka učebného odboru.
(4) Záverečná skúška v dvojročných a trojročných učebných odboroch sa koná od posledného úplného týždňa v júni do konca júla a v učebných odboroch s dĺžkou denného štúdia tri roky a štyri mesiace v decembri.6)
(1) Maturitná skúška je teoreticko-praktická komplexná skúška, jej účelom je overiť, ako si žiaci osvojili vedomosti a zručnosti v rozsahu učiva určeného učebnými plánmi a učebnými osnovami, ako sú pripravení na vykonávanie povolania alebo odborných činností a na ďalšie štúdium.
(13) V pomaturitnom kvalifikačnom štúdiu sa koná maturitná skúška z odborných predmetov zaradených do učebných plánov študijných odborov tohto štúdia a v študijnom odbore 63-14-6 cestovný ruch aj z jedného živého jazyka. Maturitná skúška z odborných predmetov sa delí podľa odseku 9.
(1) Maturitné skúšky sa konajú v riadnom skúšobnom období v apríli až júni alebo v mimoriadnom skúšobnom období v septembri alebo vo februári nasledujúceho školského roku.
(2) Písomné skúšky sa konajú v treťom úplnom týždni v apríli. Termíny praktickej časti a ústnej časti skúšky určí v uvedenom poradí na návrh riaditeľa strednej školy príslušný krajský národný výbor.
Záverečná pomaturitná skúška a absolventská skúška na konzervatóriu
(1) Záverečná pomaturitná skúška je teoreticko-praktická komplexná skúška; koná sa z odborných vyučovacích predmetov zaradených do učebných plánov študijných odborov. Delí sa na praktickú časť a teoretickú časť. Podľa charakteru študijného odboru môže byť súčasťou praktickej časti písomné alebo grafické riešenie úloh. Teoretická časť je ústna.
(2) Absolventská skúška je komplexná odborná skúška, na ktorej sa overuje úroveň zdokonalenia žiaka na výkon konkrétnej umeleckej činnosti a úroveň jeho prípravy na výkon povolania. Obsahuje absolventský výkon z hlavného odboru štúdia, absolventskú písomnú prácu a jej obhajobu, súbornú skúšku z pedagogickej prípravy.
(3) Podmienkou na vykonanie pomaturitnej záverečnej a absolventskej skúšky na konzervatóriu je úspešné ukončenie posledného ročníka pomaturitného štúdia.
(4) Záverečné pomaturitné skúšky a absolventské skúšky sa konajú v riadnom skúšobnom období v druhej polovici júna, v mimoriadnom skúšobnom období v septembri alebo vo februári nasledujúceho školského roku. Termíny záverečných pomaturitných alebo absolventských skúšok určuje na návrh riaditeľa strednej školy príslušný krajský národný výbor.
(1) Príprava žiakov osobitných odborných učilíšť na výkon jednoduchých činností sa ukončí celkovým zhodnotením manuálnych zručností v rozsahu učiva určeného učebnými osnovami vyučovacích predmetov zaradených do učebného plánu.
(1) Na písomnej skúške z vyučovacieho jazyka a literatúry si žiak volí jednu tému z určeného súboru. Na písomnej skúške z matematiky v gymnáziu v triedach so zameraním študijného odboru 01 matematika (špeciálne zameranie) rieši žiak dva určené príklady a dva príklady, ktoré si z určeného súboru sám zvolí. Na ústnej skúške z vyučovacieho jazyka a literatúry, cudzieho jazyka, matematiky a voliteľných predmetov a teoretickej časti skúšky z odborných vyučovacích predmetov žrebuje žiak jednu z určených tém. Na praktickej časti skúšky odborných predmetov podľa charakteru študijného odboru si žiak vyžrebuje jednu zo schválených tém, pokiaľ mu táto nie je určená. Tému praktickej skúšky z hlavného odboru štúdia v skupine študijných odborov 82 – umenie, úžitkové umenie a ručná umeleckoremeselná výroba určí žiakovi riaditeľ strednej školy.
(3) Záverečná skúška, praktická a ústna maturitná, záverečná pomaturitná alebo absolventská skúška sú verejné s výnimkou odborov, v ktorých je to z dôvodov hygienických alebo ochrany zdravia a bezpečnosti pri práci vylúčené.
(4) Záverečná skúška a praktická časť maturitnej, záverečnej pomaturitnej alebo absolventskej skúšky môže byť individuálna alebo skupinová. Žiaci môžu na nich používať pomôcky povolené v zadaní témy práce.
(5) Ústna skúška sa organizuje po skupinách tak, aby ju žiak ukončil v jednom dni. V jednom dni môže skúšobná komisia vyskúšať najviac
a) na maturitných skúškach 9 žiakov,
b) na záverečných pomaturitných skúškach a absolventských skúškach 12 žiakov.
(6) Žiaci posledného ročníka gymnázia písomne oznámia triednemu učiteľovi do konca decembra, ktorý z voliteľných predmetov maturitnej skúšky (§ 5 ods. 5) si zvolili. Ak žiak v určenom termíne neoznámi, ktorý predmet si zvolil, určí mu ho triedny učiteľ.
(7) Žiaci stredných škôl, ktorí chcú dobrovoľne konať maturitnú skúšku z ďalšieho povinného vyučovacieho predmetu, oznámia písomne triednemu učiteľovi do konca decembra posledného ročníka štúdia predmet, ktorý si na skúšku zvolili (§ 5 ods. 6).
(8) Pred začiatkom ústnych maturitných skúšok, na konzervatóriu aj praktických skúšok, sa žiaci nezúčastňujú na vyučovaní päť vyučovacích dní. Pred začiatkom záverečných skúšok sa žiaci nezúčastňujú na vyučovaní tri vyučovacie dni. Tieto dni sú určené na prípravu na vykonanie skúšok.
(1) Záverečné skúšky, maturitné skúšky, záverečné pomaturitné skúšky a absolventské skúšky (ďalej len „skúška“) sa konajú pred skúšobnou komisiou.
a) pre záverečné skúšky v strednom odbornom učilišti majster odbornej výchovy a učiteľ odborných predmetov, v osobitnom odbornom učilišti majster odbornej výchovy alebo dielenský učiteľ,
b) pre maturitné skúšky podľa skúšaného predmetu alebo časti skúšky
- učiteľ skúšajúci vyučovací jazyk a literatúru a prísediaci,
- učiteľ skúšajúci cudzí jazyk a prísediaci,
- učiteľ skúšajúci odborné vyučovacie predmety a prísediaci,
- učiteľ skúšajúci predmet dobrovoľne konanej maturitnej skúšky a prísediaci,
- na gymnáziách aj učiteľ skúšajúci matematiku a učitelia skúšajúci voliteľné vyučovacie predmety a prísediaci,
- v stredných odborných učilištiach je členom skúšobnej komisie aj majster odbornej výchovy,
c) pre záverečné pomaturitné a absolventské skúšky učitelia skúšajúci odborné predmety a prísediaci.
(4) V študijných odboroch, najmä ak je to nevyhnutné na komplexné odborné posúdenie, prizve riaditeľ školy na praktickú a ústnu maturitnú alebo záverečnú pomaturitnú skúšku odborníka z praxe. Odborníka z praxe možno prizvať aj na záverečnú skúšku.
(1) Predsedov skúšobných komisií vymenúva do konca februára príslušný krajský národný výbor. Predsedom skúšobnej komisie môže byť pedagogický pracovník z inej strednej školy s odbornou a pedagogickou spôsobilosťou zodpovedajúcou príslušnému alebo príbuznému študijnému alebo učebnému odboru s najmenej päťročnou pedagogickou praxou. Funkcia predsedu skúšobnej komisie je čestnou funkciou. Na opravných skúškach v mimoriadnom skúšobnom období a na ústnych skúškach v náhradnom termíne je predsedom skúšobnej komisie riaditeľ školy, na ktorej sa skúšky konajú, prípadne ním poverený zástupca.
(2) Podpredsedu a ďalších členov skúšobnej komisie vymenúva do konca februára riaditeľ školy z pedagogických pracovníkov školy. Podpredsedom skúšobnej komisie môže byť vymenovaný len pedagogický pracovník školy s najmenej päťročnou pedagogickou praxou.
(1) Predseda skúšobnej komisie riadi prácu komisie, kontroluje pripravenosť skúšok, úroveň a klasifikáciu skúšok.
(2) Ak predseda skúšobnej komisie nemôže z vážnych dôvodov funkciu vykonávať, prevezme jeho funkciu podpredseda.
(3) Pracovníci Ministerstva školstva Slovenskej socialistickej republiky, na stredných zdravotníckych školách Ministerstva zdravotníctva Slovenskej socialistickej republiky, krajských národných výborov, pracovníci rezortného dozoru, poverení pracovníci výskumných ústavov rezortu školstva vyslaní na skúšky majú právo presvedčiť sa doplnkovými otázkami o vedomostiach skúšaného žiaka, nepodieľajú sa však na jeho hodnotení.
(4) Ak bol na skúšku prizvaný odborník z praxe, môže so súhlasom predsedu komisie klásť žiakovi otázky v praktickej a teoretickej časti skúšky z odborných predmetov, nepodieľa sa však na jeho hodnotení.
(5) Po skončení skúšok všetkých žiakov triedy koná sa záverečná porada skúšobnej komisie. Predseda na nej prerokuje zhodnotenie priebehu a celkovej úrovne skúšok.
(9) Celkové hodnotenie skúšky včítane hodnotenia z predmetov a častí skúšky oznámi žiakovi predseda skúšobnej komisie v deň, v ktorom žiak skúšku ukončil. Toto hodnotenie je konečné.
(5) Celú záverečnú, maturitnú, záverečnú pomaturitnú alebo absolventskú skúšku môže žiak opakovať iba raz.
(1) Príslušné ústredné orgány alebo krajské národné výbory (Národný výbor hl. mesta SSR Bratislavy) môžu požiadať Ministerstvo školstva Slovenskej socialistickej republiky o skoršie termíny konania záverečných skúšok, maturitných skúšok, záverečných pomaturitných skúšok alebo absolventských skúšok v učebných alebo študijných odboroch, ktorých charakter neumožňuje ich konanie v období ustanovenom v § 3 ods. 4, § 6 ods. 1 a § 7 ods. 4.
(2) Krajský národný výbor, ktorý strednú zdravotnícku školu odborne vedie, môže požiadať Ministerstvo zdravotníctva Slovenskej socialistickej republiky o skoršie termíny začatia maturitných alebo záverečných pomaturitných skúšok v študijných odboroch, ktorých charakter neumožňuje ich konanie v období ustanovenom v § 7 ods. 4.
(1) Žiaci, ktorí sa pripravujú na povolanie v učebných odboroch s dĺžkou denného štúdia 2 roky a 4 mesiace, konajú záverečnú skúšku v decembri; opravné záverečné skúšky sa v týchto učebných odboroch konajú v marci nasledujúceho kalendárneho roku.
(2) Žiaci stredných odborných učilíšť a osobitných odborných učilíšť, s ktorými sa uzavrela učebná zmluva pred nadobudnutím účinnosti zákona č. 29/1984 Zb., konajú záverečné učňovské skúšky alebo maturitné skúšky, ktorých súčasťou je záverečná učňovská skúška, podľa predpisov platných v čase začatia ich štúdia.
(3) Žiaci stredných škôl konajú maturitnú skúšku podľa tejto vyhlášky začínajúc školským rokom 1987-1988.
(4) Študujúci popri zamestnaní na gymnáziách a stredných odborných školách konajú maturitnú skúšku podľa tejto vyhlášky začínajúc školským rokom 1989-1990; dovtedy konajú maturitné skúšky podľa predpisov platných v čase začatia ich štúdia.
(5) Študujúci v pomaturitnom štúdiu na stredných školách konajú záverečnú pomaturitnú alebo absolventskú skúšku podľa tejto vyhlášky začínajúc školským rokom 1989-1990; dovtedy konajú záverečné pomaturitné skúšky podľa predpisov platných v čase začatia ich štúdia.
1. Vyhláška Ministerstva školstva Slovenskej socialistickej republiky č. 16/1981 Zb. o záverečných učňovských skúškach v učebných a študijných odboroch.
2. Úprava Ministerstva školstva Slovenskej socialistickej republiky z 13. augusta 1970 č. Š-10204/1970-PLŠ o zriaďovaní odborných poľnohospodárskych a lesníckych škôl (reg. v čiastke 47-1970 Zb.).
3. Úprava Ministerstva školstva Slovenskej socialistickej republiky z 8. júna 1973 č. 6078/1973-II/2 na organizovanie štúdia vybraných odborných predmetov na stredných odborných školách (reg. v čiastke 28/1973 Zb.).
4. Úprava Ministerstva školstva Slovenskej socialistickej republiky z 15. júna 1973 č. 2199/1973-II/3 o pomaturitnom štúdiu na stredných odborných školách (reg. v čiastke 28/1973 Zb.).
5. Úprava Ministerstva školstva Slovenskej socialistickej republiky z 15. decembra 1980 č. 17433/1980-20 o maturitných skúškach na stredných školách (reg. v čiastke 2/1981 Zb.).
6. Úprava Ministerstva školstva Slovenskej socialistickej republiky zo 14. decembra 1982 č. 16798/1982-21 o maturitných skúškach v experimentálnych triedach gymnázií (reg. v čiastke 9/1983 Zb.).
1) § 25 ods. 1, § 28 ods. 3 a § 32 ods. 2 zákona č. 29/1984 Zb. o sústave základných a stredných škôl (školský zákon).
2) § 25 ods. 1 a § 28 ods. 3 školského zákona.
3) § 26 ods. 1 školského zákona.
4) § 17 ods. 3 školského zákona.
5) § 32 ods. 3 školského zákona.
6) Príloha vyhlášky č. 80/1986 Zb., ktorou sa mení a dopĺňa vyhláška č. 152/1984 Zb. o stredných školách.
Príloha vyhlášky č. 2/1987 Zb. o školách pre mládež vyžadujúcu osobitnú starostlivosť.
7) § 23 ods. 1 smerníc Ministerstva školstva SSR a Ministerstva zdravotníctva SSR z 11. júla 1985 č. 7827/1985-21 o stredných školách (Zvesti 1985, zošit 8).

References: § 17
 § 25
 § 32
 § 26
 § 3
 § 6
 § 7
 § 7
 § 25
 § 28
 § 32
 § 25
 § 28
 § 26
 § 17
 § 32
 § 23